**PIRKIMO SUTARTIS**

Akcinė bendrovė Via Lietuva, juridinio asmens kodas 188710638, buveinės adresas Kauno g. 22-202, Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, toliau vadinama Užsakovu, ir

UAB „Fima“, juridinio asmens kodas 121289694, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama, toliau vadinama Teikėju,

toliau kartu sutartyje vadinamos Šalimis, o kiekviena atskirai – Šalimi, sudarė šią pirkimo sutartį, toliau vadinamą Sutartimi):

1. **BENDROSIOS NUOSTATOS**
   1. Ši Sutartis susideda iš toliau nurodytų dokumentų, kurie apima „Sutarties“ sąvoką ir kurie ginčo atveju, taikomi tokia prioriteto tvarka:
      1. Sutartis;
      2. Pirkimo dokumentai;
      3. Sutarties pakeitimai;
      4. Pasiūlymas.
   2. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Viešųjų pirkimų įstatyme vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
   3. Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai, reiškiantys asmenis, apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
   4. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
   5. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
   6. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
2. **SUTARTIES OBJEKTAS**
   1. Vadovaudamasis šioje Sutartyje nustatytomis sąlygomis ir tvarka, Teikėjas įsipareigoja teikti Greičio matuoklių TraffiSection VECTOR P2P priežiūros paslaugas (toliau – Paslaugos), o Užsakovas įsipareigoja priimti Paslaugas ir už jas sumokėti Teikėjui Sutartyje numatytomis sąlygomis ir terminais. Paslaugų aprašymas pateiktas techninėje specifikacijoje.
   2. Esant poreikiui, Užsakovas turi teisę įsigyti Paslaugų sąraše nenurodytų, tačiau su pirkimo objektu susijusių Paslaugų: šių Paslaugų galima įsigyti neviršijant 10 (dešimties) procentų pradinės Sutarties vertės.
   3. Už Paslaugų sąraše nenurodytas, tačiau su pirkimo objektu susijusias paslaugas bus sumokėta ne didesnėmis, nei susitarimo pasirašymo dieną Teikėjo prekybos vietoje, kataloge ar interneto svetainėje nurodytomis galiojančiomis šių Paslaugų kainomis arba, jei tokios kainos neskelbiamos, Teikėjo pasiūlytomis konkurencingomis ir rinką atitinkančiomis kainomis.
   4. Paslaugos bus įsigyjamos pagal Užsakovo poreikį ir ne už didesnę kainą, nei nurodyta Sutarties 3.2. punkte.
3. **SUTARTIES KAINODARA**
   1. Sutartyje yra pasirinktas šis kainos apskaičiavimo būdas: **fiksuoto įkainio**.
   2. Pradinės Sutarties vertė (taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S‑95 „Dėl Kainodaros taisyklių nustatymo metodikos patvirtinimo“[[1]](#footnote-1), 2.11. papunktyje) yra **157300,00 Eur** (vienas šimtaspenkiasdešimt septyni tūkstančiai trys šimtai eurų 00 ct.) Pradinės Sutarties vertė be PVM yra **130 000,00 Eur** (vienas šimtas trisdešimt tūkstančių eurų 00 ct) 21 proc. PVM yra **27300,00 Eur (**dvidešimt septyni tūkstančiai trys šimtai eurų ).
   3. Paslaugų įkainiai yra:

VGMS postų priežiūra (konfigūravimas, gedimų nustatymas ir šalinimas)

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Pavadinimas** | **Mato vienetas** | **Prelimina-**  **rus kiekis (vnt.)** | **1 vnt. įkainis Eur be PVM** | **PVM, Eur** | **1 vnt. įkainis Eur su PVM** |
| 1 | 2 | 3 | 4 | 5 | 6 | 7 |
| **1.** | Vieno VGMS posto konfigūravimas | val. | 216 |  |  |  |
| **2.** | Gedimų nustatymas | vnt. | 72 |  |  |  |
| **3.** | Gedimų šalinimas, kai nereikalingas įrangos remontas | vnt. | 72 |  |  |  |
| **4.** | Vykimas į objektą Klaipėdos, Telšių, Tauragės apskrityse (pirmyn ir atgal) | vnt. | 24 |  |  |  |
| **5.** | Vykimas į objektą Šiaulių, Panevėžio, Utenos apskrityse (pirmyn ir atgal) | vnt. | 24 |  |  |  |
| **6.** | Vykimas į objektą Vilniaus, Kauno, Alytaus, Marijampolės apskrityse (pirmyn ir atgal) | vnt. | 24 |  |  |  |

* + 1. VGMS sistemų/įrenginių ir jų komponenčių defektavimo, remonto ir pakeitimo darbai;

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Pavadinimas** | **Mato vienetas** | **Prelimina-**  **rus kiekis (vnt.)** | **1 vnt. įkainis Eur be PVM** | **PVM, Eur** | **1 vnt. įkainis Eur su PVM** |
| 1 | 2 | 3 | 4 | 5 | 6 | 7 |
| **1.** | Įrangos remonto paslauga, specialisto 1 darbo valanda | val. | 40 |  |  |  |
| **2.** | Programinės įrangos konfigūravimo paslauga, specialisto 1 darbo valanda | val. | 40 |  |  |  |
| **3.** | Pagrindinė plokštė ir jos keitimas | vnt. | 2 |  |  |  |
| **4.** | Sim kortelės lizdas ir jo keitimas | vnt. | 2 |  |  |  |
| **5.** | Atminties kortelė ir jos keitimas | vnt. | 2 |  |  |  |
| **6.** | Atminties kortelės lizdas ir jo keitimas | vnt. | 2 |  |  |  |
| **7.** | SSD diskas ir jo keitimas | vnt. | 2 |  |  |  |
| **8.** | Pirminė išorinė jungtis ir jos keitimas | vnt. | 2 |  |  |  |
| **9.** | Antrinė išorinė jungtis ir jos keitimas | vnt. | 2 |  |  |  |
| **10.** | WAN modulis ir jo keitimas | vnt. | 2 |  |  |  |
| **11.** | Šviesos jutiklis ir jo keitimas | vnt. | 2 |  |  |  |
| **12.** | Kameros modulio įrenginys ir jo keitimas | vnt. | 2 |  |  |  |
| **13.** | Apšvietimo įrenginys ir jo keitimas | vnt. | 2 |  |  |  |
| **14.** | Korpuso tarpinė ir jos keitimas | vnt. | 2 |  |  |  |
| **15.** | 3G/4G antena ir jos keitimas | vnt. | 2 |  |  |  |
| **16.** | GPS antena ir jos keitimas | vnt. | 2 |  |  |  |
| **17.** | WLAN antena ir jos keitimas | vnt. | 2 |  |  |  |
| **18.** | Kabelis nuo skirstomosios dėžutės iki ANAK ir jo keitimas\* | vnt. | 2 |  |  |  |
| **19.** | Skirstomoji dėžutė ir jos keitimas\* | vnt. | 2 |  |  |  |
| **20.** | Akumuliatorius ir jo keitimas | vnt. | 2 |  |  |  |
| **21.** | Automatinis jungiklis ir jo keitimas | vnt. | 2 |  |  |  |
| **22.** | Maitinimo šaltinis ir jo keitimas | vnt | 2 |  |  |  |
| **23.** | Viršįtampis ir jo keitimas | vnt | 2 |  |  |  |
| **24.** | Įrangos defektavimas | vnt. | 2 |  |  |  |
| **25.** | Įrangos sumontavimo/ numontavimo darbai | vnt. | 2 |  |  |  |
| **26.** | Tipo patvirtinimo sertifikato atnaujinimas | vnt. | 2 |  |  |  |
| **27.** | Atrama ir jos sumontavimo /demontavimo darbai | vnt | 2 |  |  |  |
| **28.** | Pamatas ir jo sumontavimo/demontavimo darbai | vnt | 2 |  |  |  |

* + 1. VGMS įranga:

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Pavadinimas** | **Mato vienetas** | **Prelimina-**  **rus kiekis (vnt.)** | **1 vnt. įkainis Eur be PVM** | **PVM, Eur** | **1 vnt. įkainis Eur su PVM** |
| 1 | 2 | 3 | 4 | 5 | 6 | 7 |
| **1.** | ANAK | vnt. | 2 |  |  |  |
| **2.** | IR prožektorius | vnt. | 2 |  |  |  |

* 1. Į Sutarties įkainius įskaičiuoti visi Teikėjo mokami mokesčiai, jo patirtos išlaidos, susijusios su Paslaugų teikimu.
  2. Užsakovas neįsipareigoja įsigyti visų Sutarties 3.3 punkte numatytų Paslaugų ir (ar) įsigyti Paslaugų už visą Sutarties 3.2 punkte nurodytą sumą.
  3. Sutarties įkainiai negali būti keičiami per visą Sutarties vykdymo laikotarpį, išskyrus atvejus, kai pasikeičia mokesčiai.
  4. Sutarties įkainiai dėl pasikeitusių mokesčių perskaičiuojami tokia tvarka:
     1. mokestis, kuriam pasikeitus perskaičiuojami Sutarties įkainiai: pridėtinės vertės mokestis (PVM). Pasikeitus kitiems mokesčiams, Sutarties įkainiai nebus perskaičiuojami;
     2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;
     3. perskaičiavimo formulė: pasikeitus PVM tarifo dydžiui, Sutarties įkainiuose esantis PVM tarifas nesuteiktoms Paslaugoms keičiamas (mažinamas ar didinamas) pagal Lietuvos Respublikos teisės aktus;
     4. Sutarties įkainių dėl pasikeitusių mokesčių pakeitimas įforminamas papildomu Šalių susitarimu;
     5. perskaičiuoti Sutarties įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.
  5. Suinteresuotos Šalies prašymu Įkainiai pagal bendrą kainų lygio kitimą perskaičiuojami tokia tvarka:
     1. Sutarties vykdymo laikotarpiu Įkainiai pagal bendrą kainų lygio kitimą perskaičiuojami (didinami ar mažinami) ne dažniau kaip kas 6 (šešis) mėnesius skaičiuojant nuo Sutarties įsigaliojimo dienos (paskesnių perskaičiavimų atveju - skaičiuojant nuo paskutiniojo atlikto perskaičiavimo dienos), jeigu kainų pokytis, lyginant einamųjų metų mėnesio kainas su Sutarties pasirašymo mėnesio kainomis, yra didesnis kaip 15 (penkiolika) procentų.
     2. Įkainių perskaičiavimo eiga:
        1. Įkainiai padauginami iš pataisymo daugiklio P:
        2. Pataisymo daugiklis P = SSKIesamas/SSKIbazinis;
        3. SSKIesamas – esamos kainos indeksas tą mėnesį, kai lieka 28 (dvidešimt aštuonios) dienos iki suinteresuotos Šalies prašymo dėl įkainio perskaičiavimo pateikimo dienos;
        4. SSKIbazinis– bazinės kainos indeksas tą mėnesį, kai lieka 28 (dvidešimt aštuonios) dienos (Pradžios data) iki pasiūlymų ar CVP IS priemonėmis pateiktų elektroninių pasiūlymo atidarymo dienos.
        5. Esamos ir bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai):
           1. <https://osp.stat.gov.lt>
           2. Duomenų bazė;
           3. Pagal temą;
           4. Ūkis ir finansai (makroekonomika) -> Pritaikyti;
           5. Kainų indeksai, pokyčiai ir kainos
           6. Ūkio subjektams suteiktų paslaugų kainų indeksai (PKI) ir kainų pokyčiai -> Ūkio subjektams suteiktų paslaugų kainų indeksai;
           7. Ūkio subjektams suteiktų paslaugų kainų indeksai (2015 m. – 100);
           8. Pasirinkti „Inžinerijos veikla ir su ja susijusios techninės konsultacijos“ (M7112).
  6. Įkainių (atitinkamai ir pradinės Sutarties vertės) pataisymas pagal bendrą kainų lygio kitimą atliekamas iki ateinančio mėnesio 21 (dvidešimt pirmos) dienos. Šis pakeitimas įforminamas papildomu Šalių susitarimu. Pataisyti Įkainiai įsigalioja nuo papildomo Šalių susitarimo pasirašymo mėnesio pirmos dienos. Įkainių peržiūra netaikoma, jeigu dėl Teikėjo kaltės vėluojama vykdyti įsipareigojimus pagal Sutartį.

1. **PASLAUGŲ TEIKIMO TERMINAS**
   1. Paslaugų teikimo terminas – **24 (dvidešimt keturi) mėnesiai nuo Sutarties įsigaliojimo**.
   2. Išnaudojus visą Sutarties 3.2. punkte nurodytą sumą, Paslaugos baigiamos teikti anksčiau Sutarties 4.1. punkte nustatyto termino.
2. **PASLAUGŲ TEIKIMO TVARKA**
   1. Teikėjas įsipareigoja savo lėšomis ir rizika suteikti Sutartyje numatytas Paslaugas Užsakovui Sutartyje ir techninėje specifikacijoje nurodyta tvarka ir terminais.
   2. Paslaugos pradedamos teikti kitą dieną po Sutarties įsigaliojimo dienos.
   3. Užsakovas įsipareigoja priimti iš Teikėjo Paslaugų rezultatą šioje Sutartyje nustatyta tvarka ir terminais.
   4. Prieš priimdamas Paslaugų rezultatą, Užsakovas turi teisę jį patikrinti.
3. **ATSISKAITYMO TVARKA**
   1. Užsakovas įsipareigoja pagal pateiktus atsiskaitymo dokumentus apmokėti Teikėjui už suteiktas Paslaugas Sutartyje nustatyta tvarka ir terminais.
   2. **Teikėjas įsipareigoja ne vėliau kaip iki kiekvieno mėnesio 5 d. pateikti Užsakovui suderintą aktą ir PVM sąskaitą faktūrą už praėjusį mėnesį suteiktas Paslaugas.** Teikėjas PVM sąskaitą faktūrą turi pateikti Užsakovui naudojantis informacinės sistemos „E. sąskaita“ priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, gali būti teikiamos Teikėjo pasirinktomis elektroninėmis priemonėmis. Teikėjui pateikus PVM sąskaitą faktūrą kitais būdais ar priemonėmis, išskyrus Viešųjų pirkimų įstatymo 22 straipsnio 12 dalyje nurodytais atvejais[[2]](#footnote-2), laikoma, kad PVM sąskaita faktūra Užsakovui nepateikta.
   3. Už Paslaugas Užsakovas apmoka Teikėjui per 30 (trisdešimt) kalendorinių dienų nuo dienos, kai gaunama PVM sąskaita faktūra. Tais atvejais, kai vėluoja finansavimas iš biudžeto, mokėjimai gali būti atidedami, vėlavimo laikotarpiui, bet ne ilgiau kaip 60 (šešiasdešimt) kalendorinių dienų.
   4. Sutartyje nustatyta tvarka ir laiku nepateikus tinkamai parengtos PVM sąskaitos faktūros, apmokėjimo terminai yra nukeliami vėlavimo laikotarpiui.
   5. Pagal šią Sutartį priklausančias sumokėti pinigų sumas Užsakovas sumoka Teikėjui mokėjimo pavedimu. Teikėjui iš anksto neinformavus Užsakovo apie banko sąskaitos (rekvizitų) pasikeitimus, Teikėjas prisiima su tokiu nepranešimu susijusią ir iš to kylančią riziką.
   6. Tais atvejais, kai vėluoja finansavimas iš biudžeto, mokėjimai gali būti atidedami vėlavimo laikotarpiui, bet ne ilgiau kaip 60 (šešiasdešimt) dienų.
   7. Tuo atveju, kai Užsakovas atsisako Sutartyje numatytų Paslaugų, Užsakovas sumoka Teikėjui tik už tinkamai ir laiku iki Sutarties nutraukimo dienos suteiktas Paslaugas.
   8. Užsakovas turi teisę be atskiro išankstinio Teikėjo įspėjimo sulaikyti ir (ar) išskaičiuoti iš Teikėjui pagal šią Sutartį mokėtinų sumų visas ir bet kokias nuostolių kompensavimo ir (ar) netesybų (delspinigių, baudų) sumas, Teikėjo mokėtinas Užsakovui, t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą sulaikymą ir (arba) įskaitymą Užsakovas raštu informuoja Teikėją.
   9. Tiesioginio atsiskaitymo su subteikėjais sąlygos:
      1. Tiesioginis atsiskaitymas su ūkio subjektais, kurių pajėgumais Teikėjas remiasi, išskyrus subteikėjus, nenumatytas.
      2. Teikėjui Sutarties vykdymui pasitelkus subteikėjus, Užsakovas ne vėliau kaip per 3 darbo dienas nuo Sutarties pasirašymo (jei yra žinomi subteikėjai), arba nuo informacijos apie subtiekėjo pasitelkimą iš Teikėjo gavimo, raštu informuoja subteikėjus apie tiesioginio atsiskaitymo galimybę, o subteikėjas, norėdamas pasinaudoti tiesioginio atsiskaitymo galimybe, raštu pateikia prašymą Užsakovui dėl tiesioginio mokėjimo atlikimo. Tarp Užsakovo, Teikėjo ir subteikėjo gali būti pasirašoma trišalė tiesioginio atsiskaitymo sutartis, kurioje aprašoma tiesioginio atsiskaitymo su subteikėju tvarka.
      3. Subteikėjas, po trišalės sutarties sudarymo, norėdamas pasinaudoti tiesioginio atsiskaitymo galimybe, pateikia Užsakovui atsiskaitymo dokumentus trišalėje sutartyje nustatyta tvarka ir terminais
      4. Tiesioginis atsiskaitymas su subteikėju gali būti atliekamas tik po to, kai subteikėjas pateikia visą jam perduotą Paslaugų dalį ir pateikia Užsakovui atsiskaitymo dokumentus, nurodytus Sutarties VI skyriuje „Atsiskaitymo tvarka“, o Užsakovas priima atsiskaitymo dokumentus. Subteikėjui negali būti mokamas avansas.
      5. Kilus ginčui tarp Teikėjo ir subteikėjo, jie ginčus sprendžia savarankiškai, Užsakovui nedalyvaujant.
      6. Subteikėjui išmokėtų sumų dydžiu mažinamos Teikėjui mokėtinos sumos.
4. **ŠALIŲ TEISĖS IR PAREIGOS**
   1. Užsakovas įsipareigoja:
      1. sumokėti Teikėjui už kokybiškas, tinkamai ir laiku suteiktas Paslaugas Sutarties sąlygose nustatyta tvarka ir terminais;
      2. bendradarbiauti su Teikėju Sutarties vykdymo metu;
      3. vykdyti kitus šioje Sutartyje nustatytus įsipareigojimus, taip pat visas pareigas, įstatymuose ar kituose teisės aktuose priskirtas Užsakovui;
      4. pašalinti aplinkybes, kliudančias Teikėjui suteikti Sutartyje numatytas Paslaugas, jei šios aplinkybės priklauso nuo Užsakovo valios.
   2. Užsakovas turi teisę:
      1. tikrinti Teikėjo teikiamų Paslaugų kokybę ir eigą, nesikišdamas į Teikėjo ūkinę komercinę veiklą;
      2. nemokėti už nekokybiškas Paslaugas arba, atsiradus trūkumams ar netikslumams, sustabdyti Paslaugų teikimą, kol trūkumai ar netikslumai bus pašalinti.
   3. Teikėjas įsipareigoja:
      1. suteikti Paslaugas laiku, tinkamai ir kokybiškai;
      2. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Teikėjui suteikti Sutartyje numatytas Paslaugas Šalių suderintu laiku;
      3. bendradarbiauti su Užsakovu Sutarties vykdymo metu;
      4. vykdyti kitus šioje Sutartyje nustatytus įsipareigojimus, taip pat visas pareigas, įstatymuose ar kituose teisės aktuose priskirtas Teikėjui;
      5. siekti, kad Sutarties vykdymo metu būtų sunaudojama mažiau gamtos išteklių, kaip tai apibrėžta Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – Aprašas), t. y. mažinti popieriaus sunaudojimą, atsisakyti nebūtino dokumentų kopijavimo ir spausdinimo, parengtus dokumentus, su Sutarties vykdymu susijusius dokumentus Užsakovui pateikti tik elektroniniu formatu ir juos pasirašyti elektroniniu parašu. Tuo atveju, jeigu iškyla būtinybė spausdinti dokumentus, naudoti perdirbtą popierių, atitinkantį žaliojo pirkimo reikalavimus, nurodytus Apraše.
   4. Teikėjas turi teisę atsisakyti suteikti Sutartyje numatytas Paslaugas, jei Užsakovas nepašalina nuo jo valios priklausančių aplinkybių, kliudančių tinkamai vykdyti Sutartį.
5. **ŠALIŲ ATSAKOMYBĖ**
6. 1. Teikėjas yra visiškai atsakingas už žalą, padarytą tretiesiems asmenims, jų turtui, teikiant Sutartyje numatytas Paslaugas.
   2. Teikėjas, nesuteikęs Paslaugų techninėje specifikacijoje numatytu laiku, nepašalinęs Užsakovo nustatytų Paslaugų trūkumų per Užsakovo nurodytą terminą arba nevykdant ar netinkamai vykdant Sutartį, įsipareigoja sumokėti Užsakovui 0,03 % (nulio ir trijų šimtųjų procento) dydžio delspinigius už kiekvieną pavėluotą dieną nuo visos pradinės Sutarties vertės (be PVM) ir atlygina Užsakovui dėl to patirtus nuostolius, kurių nepadengia minėtos netesybos. Delspinigiai išskaičiuojami iš Teikėjui pagal šią Sutartį mokėtinų sumų (be PVM). Apie atliktą įskaitymą Užsakovas raštu informuoja Teikėją.
   3. Sutarties vykdymo metu Teikėjas įsipareigoja savo sąskaita ištaisyti bet kokius Paslaugų trūkumus, klaidas ir (ar) netikslumus. Teikėjo pareiga savo sąskaita ištaisyti bet kokius Paslaugų trūkumus, klaidas ir (ar) netikslumus per Užsakovo nustatytą protingą terminą nepaneigia Teikėjo pareigos mokėti delspinigius, nurodytos Sutarties 8.2 punkte.
   4. Teikėjui nepašalinus trūkumų, klaidų ir (ar) netikslumų per Užsakovo nustatytą laiką, Užsakovas turi teisę be atskiro Teikėjo įspėjimo pasitelkti trečiuosius asmenis nustatytiems trūkumams, klaidoms ir (ar) netikslumams pašalinti ir turėtomis išlaidomis sumažinti Teikėjui pagal Sutartį mokėtinas sumas, bei reikalauti atlyginti kitus dėl to patirtus nuostolius, o Teikėjas įsipareigoja atlyginti visus Užsakovo patirtus su trūkumų ir (ar) netikslumų šalinimu susijusius nuostolius.
   5. Jei Teikėjas Paslaugų nesuteikia iki Sutarties 12.2.1 punkte nurodyto delspinigių susidarymo termino, laikoma, kad Teikėjas atsisakė suteikti Užsakovui Paslaugas pagal Sutarties sąlygas.
   6. Teikėjas, nesilaikęs Sutarties 9.3 punkte nurodytų reikalavimų, įsipareigoja sumokėti Užsakovui 600 Eur (šešių šimtų eurų) dydžio baudą.
   7. Užsakovas, nepagrįstai uždelsęs atsiskaityti už suteiktas Paslaugas Sutartyje numatyta tvarka ir terminais, moka Teikėjui Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo nustatyto dydžio palūkanas nuo neapmokėtos sumos už kiekvieną uždelstą dieną.
7. **SUBTEIKĖJAI, JŲ KEITIMO TVARKA**
8. 1. Teikėjas atsako už visus pagal Sutartį prisiimtus įsipareigojimus, nepriklausomai nuo to, ar jiems vykdyti bus pasitelkiami tretieji asmenys, tarp jų – subteikėjai.
   2. Sutarčiai vykdyti pasitelkiami šie subteikėjai: nėra.Teikėjas įsipareigoja iki Sutarties vykdymo pradžios pranešti Užsakovo atstovui tuo metu žinomų subteikėjų kontaktinius duomenis ir subteikėjų atstovus ir subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
   3. Sutarties galiojimo metu subteikėjų keitimas vietomis tarp Sutartyje numatytų subteikėjų, papildomų subteikėjų pasitelkimas arba Sutartyje numatytų subteikėjų atsisakymas galimas tik raštu apie tai informavus Užsakovą ir pateikus subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
   4. Sutarties galiojimo metu ketinant keisti Sutartyje numatytus subteikėjus vietomis, perduoti didesnę (mažesnę) Paslaugų, negu buvo suderinta, kitam Sutartyje numatytam subteikėjui, pasitelkti papildomus subteikėjus, atsisakyti Sutartyje numatytų subteikėjų, Teikėjo kartu su subteikėjais kvalifikacija turi būti ne mažesnė nei buvo reikalaujama pirkimo dokumentuose. Naujai pasitelkiamo subteikėjo kvalifikacija turi būti ne mažesnė nei buvo reikalaujama pirkimo dokumentuose. Teikėjas privalo pateikti naujo subteikėjo kvalifikacijos atitiktį ir pašalinimo pagrindų nebuvimą patvirtinančius dokumentus. Jeigu subteikėjas neatitinka kvalifikacijos reikalavimų ar atitinka bent vieną pirkimo dokumentuose nustatytą pašalinimo pagrindą, Teikėjas per 5 darbo dienas privalo pakeisti minėtą subteikėją reikalavimus atitinkančiu subteikėju.
9. **KONFIDENCIALUMAS**
   1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.
   2. Teikėjas privalo užtikrinti, kad fizinių asmenų duomenų tvarkymas būtų suderintas su 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) nuostatų reikalavimais.
   3. Jeigu Šalis, vykdydama Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.
10. **NENUGALIMA JĖGA (FORCE MAJEURE)**
    1. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Sutartyje nustatytų įsipareigojimų.
    2. Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“[[3]](#footnote-3) ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“[[4]](#footnote-4) nustatyta tvarka.
    3. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 15 (penkiolika) darbo dienų nuo aplinkybių atsiradimo. Nepranešimas neatleidžia nuo Sutartyje numatytų įsipareigojimų vykdymo.
    4. Nenugalimos jėgos atveju Šalys dėl atsiradusių nuostolių papildomo atlyginimo ir Paslaugų teikimo terminų pratęsimo susitaria abipusiu susitarimu.
11. **SUTARTIES NUTRAUKIMAS**
    1. Užsakovas, įspėjęs prieš 30 (trisdešimt) kalendorinių dienų, gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu Teikėjas:
       1. nepradeda laiku teikti Paslaugų;
       2. teikia nekokybiškas Paslaugas arba Teikėjas nepašalina Paslaugų trūkumų per nustatytus terminus, arba trūkumai yra esminiai ir Teikėjas nepajėgus suteikti Paslaugų be esminių trūkumų ar didelių nuostolių Užsakovui;
       3. kitais teisės aktų numatytais atvejais, įskaitant Viešųjų pirkimų įstatymo 90 straipsnyje numatytais atvejais.
    2. Užsakovas be išankstinio įspėjimo gali nutraukti Sutartį vienašališkai dėl esminio sutarties pažeidimo ir reikalauti atlyginti nuostolius, jeigu:
       1. delspinigių dydis pasiekia 5,4 % (penkis ir keturias dešimtąsias procento) pradinės Sutarties vertės;
       2. Teikėjas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, įstatymus yra tokia pati ar panaši, arba jis su kreditoriais yra sudaręs taikos sutartį (Teikėjo ir kreditorių susitarimą tęsti Teikėjo veiklą, kai Teikėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Užsakovui pagrįstų įrodymų, kad sugebės tinkamai įvykdyti Sutartį, bei neištaiso pažeidimo gavęs Užsakovo pretenziją; kai tokias sąlygas atitinka Teikėjo jungtinės veiklos partneris ar Subjektas, kurio pajėgumais remiasi Teikėjas, ir Šalys pagal Sutarties sąlygas nesusitaria dėl tokio asmens pakeitimo kitu ir nėra pateikiama įrodymų, kad Teikėjas sugebės toliau tinkamai įvykdyti įsipareigojimus pagal Sutartį;
       3. Teikėjas, siekdamas sudaryti Sutartį su Užsakovu, buvo sudaręs susitarimą, neleistinai ribojantį konkurenciją;
       4. Teikėjas nustatytais terminais nepateikia Sutartyje numatytų privalomų draudimų, užtikrinimų arba laiku nepratęsia (neatnaujina) jų galiojimo (jei taikoma).
       5. Paaiškėja, kad Teikėjas turėjo būti pašalintas iš Pirkimo procedūros pagal Viešųjų pirkimų įstatymo 46 straipsnio 1 dalį ar dėl kitų Pirkimo dokumentuose nustatytų pašalinimo pagrindų.
    3. Jeigu Užsakovas nutraukia Sutartį Sutarties 12.1.– 12.2 punktų pagrindu, Užsakovas sumoka už iki Sutarties nutraukimo suteiktas Paslaugas pagal pateiktus ir tarpusavyje suderintus atsiskaitymo dokumentus Sutarties VI skyriuje „Atsiskaitymo tvarka“ nustatyta tvarka. Taip pat Teikėjas privalo atlyginti Užsakovui visas dėl šios Sutarties nutraukimo susidariusias išlaidas ir kompensuoti dėl šios Sutarties nutraukimo patirtus nuostolius. Nutraukus Sutartį 12.1.– 12.2 punktuose nustatytais pagrindais (išskyrus 12.2.2 punkte numatytą pagrindą), Teikėjas privalo ne vėliau kaip per 5 (penkias) darbo dienas nuo Užsakovo pareikalavimo pateikimo dienos sumokėti 10 (dešimt) procentų nuo neįvykdytos Sutarties dalies kainos be PVM dydžio baudą. Tokia bauda laikoma minimaliais Užsakovo nuostoliais, kurių įrodinėti nereikia. Tuo atveju, jeigu minėta bauda nepadengia visų Užsakovo patirtų nuostolių, Teikėjas įsipareigoja atlyginti visus dėl šios sutarties nutraukimo patirtus nuostolius,
    4. Užsakovas be išankstinio įspėjimo vienašališkai nutraukia Sutartį Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Sutartis neatitinka nacionalinio saugumo interesų. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka.
    5. Šalių susitarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka.
12. **KITOS SUTARTIES SĄLYGOS**
    1. Vykdydamos šią Sutartį, Šalys vadovaujasi Lietuvos Respublikos civiliniu kodeksu ir kitais įstatymais bei kitais teisės aktais, Užsakovo parengtais pirkimo dokumentais bei viešojo pirkimo metu pateiktu Teikėjo pasiūlymu.
    2. Sutarties Šalys susirašinėja lietuvių kalba. Visi pranešimai, sutikimai ir kita informacija, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu laišku paštu, elektroniniu paštu (patvirtinant gavimą) nurodytais adresais, kuriuos nurodė Šalis:

|  |  |  |
| --- | --- | --- |
|  | **Užsakovas**  **(atstovas / atsakingas asmuo)** | **Teikėjas**  **(atstovas / atsakingas asmuo)** |
| Vardas ir pavardė |  |  |
| Adresas |  |  |
| Telefonas |  |  |
| El. paštas |  |  |

* 1. Jei pasikeičia Šalies adresas ir (ar) kiti duomenys, Šalis turi informuoti kitą Šalį ne vėliau kaip per 5 darbo dienas nuo faktinių aplinkybių atsiradimo. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
  2. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatymo nustatyta tvarka ir atvejais.
  3. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.
  4. Sutartis įsigalioja nuo Sutarties pasirašymo dienos ir galioja iki visų sutartinių įsipareigojimų įvykdymo arba Sutarties nutraukimo.
  5. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos Šalies sutikimo.
  6. Sutartis laikoma sudaryta, kai kvalifikuotu elektroniniu parašu ją pasirašo paskutinioji Šalis.
  7. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti.
  8. Dėl visko, kas tiesiogiai nereglamentuota šioje Sutartyje, šalys privalo vadovautis galiojančiais Lietuvos Respublikos įstatymais ir kitais teisės aktais.

1. **SUTARTIES ŠALIŲ REKVIZITAI**

|  |  |
| --- | --- |
| **Užsakovas:**  **AB „Via Lietuva“**  Kauno g. 22-202, LT‑03212 Vilnius  Įmonės kodas 188710638  Tel. (8 5) 232 9600  El. paštas [info@vialietuva.lt](mailto:lakd@lakd.lt)  A.s. LT427300010084105478  Atstovaujama įgalioto darbuotojo | **Teikėjas:**  **UAB „Fima“**  Žirmūnų g.139, LT-09120 Vilnius  Įmonės kodas: 121289694  Telefonas: +370 5 2363535  El. paštas [info@fima.lt](mailto:info@fima.lt)  A.s LT35 7044 0901 0334 8941 |

1. <https://www.e-tar.lt/portal/lt/legalAct/04cbd4205bd811e79198ffdb108a3753/asr> [↑](#footnote-ref-1)
2. <https://www.e-tar.lt/portal/lt/legalAct/TAR.C54AFFAA7622/asr> [↑](#footnote-ref-2)
3. <https://www.e-tar.lt/portal/lt/legalAct/TAR.6E3127CAC371> [↑](#footnote-ref-3)
4. <https://www.e-tar.lt/portal/lt/legalAct/TAR.A29EA0FE3562/asr> [↑](#footnote-ref-4)